ช่วง 1 อาทิตย์ที่ผ่านมาผมเห็นเพื่อนชาว Wongnai รีวิวร้านนี้กันแทบทุกวันเลยครับ ร้านก็อยู่ในเส้นทางที่ผมผ่านทุกวันด้วย ผมจึงตั้งใจแวะทานจะได้ไม่ตกเทรนด์นะครับ ^^ 

Bangkok Grill สาขาวงแหวนเซ็นเตอร์ อยู่ในวงแหวนเซ็นเตอร์บริเวณโซนอาหารด้านหน้าใกล้ริมถนนกาณจนาภิเษก ร้านมีทางเข้าสองทาง มีที่จอดรถใต้ดินค่อนข้างกว้าง ภายในร้านมีพื้นที่บริการลูกค้า 1 ชั้น ชั้นบนเป็นครัวครับ มีที่นั่งประมาณ 30-35 ที่ ร้านสะอาดดีครับ การบริการกลางๆมาตราฐานร้านระดับราคานี้ ผมมาถึงร้านช่วงบ่าย 1 ครึ่งจึงลูกค้าคนเดียวของร้านอาหารจึงออกเร็วมากครับ 

อาหารที่ผมสั่งครั้งนี้เป็นชุด Combination สเต็กปลาย่างและไก่สไปซี่ 139 บาท ทางร้านมีแถมซุป 1 ถ้วยฟรีและส่วนลด 10% สำหรับค่าอาหารสำหรับชาววงในด้วยครับ ... 
ซุปเห็ด : รสชาติกลางๆ ซุปหอมดีแต่มีรสชาติของแป้งนิดๆครับ 
สเต็กปลาย่าง : อร่อยครับ เนื้อปลาแน่นดี 
ไก่สไปซี่ : อร่อยดีครับ ไก่ชิ้นเต็มๆไม่มีกระดูก เผ็ดนิดๆ แต่แอบมันเหมือนกันครับ 
สลัดผักกับขนมปัง : รสชาติกลางๆครับ ไม่แตกต่างจากร้านทั่วไปนะครับ 
โดยรวมการบริการ ความสะอาดของร้าน และรสชาติอาหารมาตราฐานดีครับ คุ้มราคาครับ ^^